Siin Giala Kon Séwe 


Lawa a lon laanka kanaa diz boo 

1 1 Lele-lele Lawa na á lon laanka kanaa da. ?Kanaa le gó5 
kooro na á goá, màn kón banban. Báá tumaa na á goá 

mu lea, wolo tumaa n ti. Lawa Yiri na á goá bin die mu le 

ganaa. 

-3 Lawa tón pe: mà “Wol fulu bo.” Walo fulu bo. 4Lawa wolo 
fulu ye màn siín lea. Á tón toč á bə kon ka wolo ti ni. SÁ wala 
fulu bíi má “Leawaa”, á wolo ti bíi mà “Télo”. Wasamien ye, 
baayele dí ye. Leawaa bibinaa pinaa n ka be ne. 

6 Lawa tón pe doo: má “Gele ye, a mu na kon wala paa.” 
1Be nó n zenaa mie. Lawa na á bea gele le bo, a ná a glulun 
mu laanka a lalan wo na, á ìà bə kon ne. $Á gele le bíi mà 
“Lon”. Wasamien ye, baayele dí ye. A leawaa paa baañ wə n 
ka be ne. 

9 Lawa pe doo: má “Lon giulun mu le na n to kon le báá 
goon toto ne, walo kooro boo la a ye.” Á n zenaa mie. 10 Lawa 
wala kooro le bíi mà “Tán”, á mu tokonle le bu ma “K3”. Lawa 
ye man siin lea. 

11 Lawa tón pe: mà “Tán luu buruu pálin bo: màn tumaa 
ba, a we ná a tan, a konpe ka a tora ne, da tumaa bo, a ne ko 
a konpe ka a toro ne.” Be ná n zenaa mie. 12Tán luu buruu 
pálin bo: màn tumaa ba, a we ná a tan á konpe ka a toro ne, 
da tumaa bo, á ne ko á konpe ka a toro ne. Lawa ye màn siin 
lea. 3 Wasamien ye, baayele dí ye. A leawaa so9 baañ wa pinaa 
n ka be ne. 

14 Lawa tón wusoo á pe: ma “Folon-bolen na bo lon gónon 
ganaa, ù leawaa laanka télo a bokonle nia. N no n baa biikoo 
niañ mànan lea, ù zón biikoon nia, ka leawaan laanka lèn ne. 
15Ka be do ne, ñ boo la, ù na n toa lon gònon ganaa, ù wala 
fulu kaa tán la.” Á n zenaa mie. 16Lawa folon-bole dadara màn 
paa zenaa: ù men bé gole, wasa ne, á be koa leawaa mii la; ñ 
men bé bogene, mui ni, á be koa télo mii la. Á leeren don 
zenaa. U Lawa na á n koa lon gónon ganaa, ma ù wala fulu kaa 
tán la, 18n goá leawaa laanka télo mii la, ù wala fulu toč ù bo 
kon ka walo ti ni. Lawa ye man siín lea. 12 Wasamien ye, baayele 
dí ye. A leawaa sii baan wə n ka be ne. 

20 Lawa tón wusoo á pe doo: ma “Màn yiikoonaa gigiá ye 
báá tumaa a mu li, má báanan don na pié ù wo lon.” 21 Lawa 
kò mu giulun màn dadaran da, màn yiikoonaa tora men tumaa 
bé to we mu giulun. A baan toro tumaa da da. Lawa ye màn 
sin lea. 22 Lawa barka da ù ganaa, á pe: ma “Mu manan nə 
nen ba, ù monaa, ù kò mu pá, báanan don nə monaa tán la.” 
23 Wasamien ye, baayele dí ye. A leawaa sooro baañ wə n ka 
be ne. 

24 Lawa tón pe doo: ma “Tán màn yiikoonaa toro tumaa 
bo, pig manan laanka don manan ne, a dadaran laanka a 
banboeenen ne.” A n zenaa mie. 25 Lawa bea màn yiikoonaan 
len toro tumaa da mie. Lawa ye man Sn lea. 

26 Be kio Lawa tón pe koni: má “N daa, ñsen no minbuiin 
ne zenaa, ùsen dinin konboe lea, ka nsen dinin bé lon. A giá 
kò mu liñ zòn mii la, ka báanan ne, ka pie manan laanka don 
manan ne, a dadaran laanka a boanboeenen ne.” 

27 Lawa na á minbuiin ne zenaa a din a konboe lea, 

á zenaa ka Lawa din bé lon. 

Á ñ zenaa, gli laanka lo ne. 
28 Lawa barka da ù ganaa, á pe ù ne: má “N nenyaanan ye, 
ù monaa, À tán pá, ù giá a mii la. Má ù goá kò mu liñ zòn 
mii la, ka báanan laanka màn yiikoonaa men tumaa bé to 
we tán la.” 2 Lawa tón ke pe a ti a ganaa: má “Á ke, má ase 
n màn toro tumaa laanka da ne-kole toro tumaa koe ù la tán 
tumaa la, mà be á die n màn-bii bie. 30Sene, màn yiikoonaan 
menen tumaa bé tán la, ka bàanan tumaa ne, màn woo màn 
tá pié sii, má ase n buu buruu koe ben tumaa la, h mán-bii 
lea.” Á n zenaa mie. 31 Lawa màn men tumaa zenaa, á ye 
má n tá siin parsiini. Wasamien ye, baayele dí ye. A leawaa 
sora baañ wa n ka be ne. 
2 1Lon laanka tán ne, ka ù gó5gó5h manan tumaa ná n 

zenaa, ù ná nya. ? Lawa bé a ná a di nya á nya, a leawaa 

səbaa baañ wa pinaa, á n susu. 

3 Lawa barka wo bea leawaa sobaa baañ wo pinaa le ne, 
á ba á koa a goron a din wə lea. A giala, má a bé á màn 
tumaa zenaa á nya, a na á n susu be le a pinaa. 

4 Lawa lon laanka tán da lon, be le a boo n ka be ne. 


Eden dùgsrs boo 


Denaa Lawa bé á tán laanka lon zenaa ñ men waáraa, 
Sbè da kón ba tán la boro wa, buu kón do banban bora wa. 
A giala, má bea biikoo li, bé Denaa Lawa tón la kaa tán la 
boro wa, bè minbuiin ne da din banban bora, á n tán kose 
wa. 6Sene, mu na á goá soe tán giulun, á n tán tumaa bast. 

7 Denaa Lawa tán tii saa, á zenaa minbuiin ne lea. A 
yiikoonaa baañ pié da a nyin ni, á n baa màn yiikoonaa lea. 

8 Be kio, Denaa Lawa tón báá sonbore kón zenaa 
légiala-n, ù ná bíi Eden dúgora, a ná a min zenaa le da walan. 
2Denaa Lawa da toro din tumaa bo tán la, siíni yoro-a, ù ne 
də n kən le-n. Á yiikoonaa baañi da da dúgoro le bii, ka sil 
bí¿ laanka sii baraa dõñ da ne. 

10 Ta goon a mu na á goá n toe Eden, die kie dúgoro le 
ganaa. A nə n tog walan doo, a n tale kon güru sii. 11N goon 
to n Pisón. Be n Avilaa gána tumaa len pene. Sana tá bea 

gána le ne; La sana á siíni. Da gon gï ko5n kón do tá ù li, ka 
kəb te-pele siin kón ne. BN tá le goon də to n Gio5. Be n Kuusu 
gána tumaa len pene. MN goon koss do to n Tiigro. Be n baa sii 
Assiirii gána a légiala gon la. A sii baañ wo n ka Efrati tá ne. 

15 Denaa Lawa gii le saa á koa dúgoro le ne, má a koso, a ga 
a walan. 16Á pe á laa a ganaa: má “A tá boe la a dùgərə dan len 
toro tumaa a ne bii. U Seng, ma sii bíé laanka sii baraa d3ñ da 
ke, má a nyan toa be a ne w a le-n wa de! Má a giala, má bé 
a ná a ne bii ù men pinaa, má á re gié, má sáabaa ba be la wa.” 

18 Denaa Lawa tón pe: má “A siini gn goá a din s25 wa. Má 
ase á re domale wole zeneg, a din mia lea, a ko la.” 19%Denaa 
Lawa don màn tora tumaa laanka báanan tumaa zenaa ka tán 
tii ni, á ù kŭ á daa ù ne gn le li, a bé re ù to bíi lon, ase ga be 
ganaa. A bé re to men koe bea màn yiikoonaan len ganaa, män 
die ù bíi ka bea to le ne. Gi lé pie manan laanka don mánan 
tumaa tə ko, ka báanan tumaa ne. Sene, a dinmaa na a din mia 
ye, a daomale wole lea wa. 

21 Denaa Lawa tón nyúu gole da gn le ganaa, á nyúu wo. A 
bé nyúu ni, Denaa Lawa na á garsawe goon bo, á be a báá tá 
ka sii ni. 2Denaa Lawa garsawe men le bo gii ni, á be le zenaa 
b lea, á daa ko la. BGii bé á ye, á kaa a foo la, yáa a n toa: má 

“Taare! Sisia Kant, mase din mia goon ne ka ke ne, 

ma din g3non kón ne ka ke ne. 

Män die bíi mà gli a paa baañ wo, 

a glala, a na á bo g ni.” 

A Be le na á toa, giī á re n nie an bo ù di laanka ñ dan ganaa, 
a n doa kon ka a lo ne, ñ na n baa goon. 

25 Gï laanka lo ne, ù dinin min paa tumaa gónon tontoro 

na á goá, min kón a sii ba ù mia ganaa wa. 


GH laanka lo loo a bə Eden dúgors-n boo 


3 1Denaa Lawa don manan menen tumaa zenaa, mie yiri 
goá wooro, á la ù tumaa ne. A nòn da lo la: 
— mà Lawa pe ù ne sonbore, mà ù baran dúgoro le a da ne 
kón bii wa? 

2 L> mie le si: 
— mà Nsen tá boe la ù dúgora le a da nen bii. 3Sene, mà 
da men bé dùgəro le bii, mà Lawa na á pe ùsen mane be wo 

pan li, mà ìsen baran a ne bii wa, ùsen baran n gon da a 
ganaa wa, màn men bé toe ùsen baran gá wa. 

4 Mie tón pe lo ne: 

— má Haayii de! Má ù ba re gié wa. 5Sene, má Lawa á dog, 
mà bé ñ nó bii ù men pinaa, má ñ yii á re tog, má ñ tá re ù 
bie ka Lawa din bé lon, ù sii bíé laanka a baraa d3. 

6 Lo lé ye, mà da ne le á siín yoro-a á la yii ni, má a bii 
doamaa ne a goá ko5n le-n, má min yii á boe li, má á boe 
la a min yiri bú. A ná a ne goon na, á bii, á ñ kón ko ù zuú 
la a li, a dí bii. 7Be kio, ù dinin paanan yii toč Kant, ù ná 
d3 mà nsen tontoro ne. N nó tón górə luu na, ñ ná wara kon, 
ù nó yii ù basó-n monaa lea. 

8 Wasamiene, pié loloo bé boe 0 men waáraa, ù ná Denaa 
Lawa le ma, n bibii dúgoro le gó5 ne. N na nomaa ñ nó n 
duru a nyeene dùgoro le a dan bii. 29Sene, Denaa Lawa le 
dia gn le la, á nòn da la: 

— má A n maa? 

10 Gi le ná a le si: 

— mà Ase ná a le ma dugoro le ne, má nyée ná ase kū, a 
glala má ase tontoro ne, má be le ne, ase ná n duru. 

11 Denaa Lawa tán nòn da la: 

— mà Die na á pe ne, má a tontoro ne? Má ase bé á pe ne, 
má a baran da ne men bii wa, má a be le bii ya? 

12 On le tón pe: 

— má A din lo men le ko ase la, má be le na á da le a ne ko 
ase la, ase tón bii. 

13 Denaa Lawa pe lo le ne: 

— má Waa na á baa á ke zenaa? 

Lo le ná a le si: 

— mà Mie na a ná ase bebele, ase da ne le bii. 

14 Denaa Lawa tón pe mie ne: 

— má A sii men zenaa ke, má ase n die len pepiá bíi li. Má 
too mànan tumaa laanka don manan tumaa bii, má a din no 
die n giere tán a nò la, má á re tii bii a yiikoonaabaa biikoo 
tumaa li. 15 Ma ase á re baraabaa die a laanka lo bii ni, má 
ase da a toro laanka lo tora bii ni. Má lo tərə á re a mii yoyore, 
má a do á re lo toro yawee a góátoro ganaa. 

16 Á tón pe lo də ne: 

— ma Bè á nò ne ù men waáraa, má ase á re màn die a nomaa 

li, mà á re ne yii ka là paparee ne. Mà giá kun ka n zuú-n tá 
re gof WE ne a ganaa, sene, mà ù zuún die goë a mii la. 

17 Be kio á tón pe gt le ne: 

— má Ase bé á pe a laa a ganaa, má a baran da men a ne bii 
wa, má a bé á n saa a b a boo li á bii, mà ase n die len pepiá 
bíi tán li, a din le taman yii. Má a yiikoonaabaa g35 ne, má a 
là n die papare a ton a le-añ bii ye a ne. 18Ma á re nyan laanka 
buu babaraa boe a gòã giulun, mà tán kosoñ màn ne á re bii. 
19 Ma á re sé fuu ko a pesë a ton a le-añ man-bii ye, yáa a 
wusii a woe tán, a bé á bo tán men le ne. Mà a n tii lea, má a 
n die wusil a wo tii li. 

20 Gii le ná a lo le to ko mà “Evu” (be giala ma “Yiikoonaa”,, 
a giala a din na á yiikoonaan tumaa a náa baa. 21 Denaa Lawa 
t29 ki zenaa donke lea, á wo Aada laanka a lo ganaa. 2Be kio, 
Denaa Lawa tón pe: mà “Minbuiin ne á ke, á n baa ka ñsen 
bé lon, sii bí£ laanka sii baraa doč wə pan li. Mà sisia, má yáa 
ùsen nə kurii yiikoonaa baañ da ke a ne bii ganaa. Ma bè be 
bie wa, má bè á be a ne na, á bii, má a n gof a yii n koo miee, 
yáa duduu.” 

23 Denaa Lawa ná ù loo, á ù ba Eden dúgora le ne, màn 
men bé toe ù ba tán men ne, ù wo be le koso. MA bé á ù loo 
á ù bo a ne ù men waáraa, a na á lon màn yiikoonaan doa 
Eden dùgoro le a légiala gon la. Goya sà te-bole n ben gon, ñ 
nó pipiri báá yii ni, yiikoonaa baañ da le a zii leduí ni. 

